Karl Barth

Si Karl Barth (Mayo 10, 1886 — Desyembre 10, 1968) iyo an Swiss na Reformed theologian. Midbid si Barth sa saiyang komentaryo na The Epistle to the Romans, an saiyang pagkaimbwelto sa Confessing Church, kabali an saiyang pagka-awtor (apwera sa sarong parirala) kan Barmen Declaration, asin espesyalmente an saiyang bakong tapos na multi-volume na theological summa na Church Dogmatics. (ipinublikar sa pag-ultanan kan 1932–1967). An impluwensya ni Barth nakalakop na sa kinaban kan akademiya pasiring sa pangenot na kultura, naggigiya saiya na matampok sa kobre kan magasin na Time kaidtong Abril 20, 1962.Name (Boston Collaborative Encyclopedia of Western Theology). People.bu.edu. Retrieved on 15 July 2012.</ref> Nagpoon na magganar si Barth nin substansyal sa bilog na kinaban huli sa publikasyon kaidtong 1921 kan ikaduwang edisyon kan saiyang komentaryo, The Epistle of the Romans, na kun saen siya bukas na suminiblag sa liberal na teolohiya.

Inimpluwensyahan niya an dakol na signipikanteng teologo siring ninda Dietrich Bonhoeffer na nagsuporta sa Confessing Church, asin si Jürgen Moltmann, Helmut Gollwitzer, James H. Cone, Wolfhart Pannenberg, Rudolf Bultmann, Thomas F. Torrance, Hans Küng, asin man si Reinhold Niebuhr, Jacques Ellul, asin an mga nobelista siring ninda Flannery O'Connor, John Updike, asin Miklós Szentkuthy.

Saro sa dakol na rona, igwa man si Barth nin hararom na impluwensya sa modernong Christian ethics, na nakakaimpluwensya sa trabaho kan ethicists siring ninda Stanley Hauerwas, John Howard Yoder, Jacques Ellul asin Oliver O'Donovan.

Toltolan